Ստեփանավանի քաղաքապետ Սարգիս Ղարաքեշիշյանը ևս մտադրվել է «մեծահոգաբար» չառաջադրվել առաջիկա ընտրություններում և քաղաքապետի աթոռը զիջել իր եղբորը` Միշային: Երկրի իշխանությունները դժգոհ են Ղարաքեշիշյանից, հատկապես դժգոհ է Լոռու մարզպետ Արթուր Նալբանդյանը, ով կամենում է ունենալ նոր համայնքապետեր, նոր մարդիկ` ընդունելի հանրության համար: Իսկ «Քոթոն» նրանցից է, ում ոչ միայն քաղաքում չեն սիրում, այլև բավական շատ են այն քրեական պատմությունները, որոնց մեջ ներգրավված է եղել քաղաքապետը: